
Esselamu alejkum we rahmetullahi we berekatuh…


Da li je dozvoljeno osobi, u ovom slucaju hodzi(imamu), za kojeg smatramo da je ***[novotar](https://pitajucene.com/search/novota/questions/ "Pretraži pitanja o novotarima")***, klanjati dzenazu?


* 
* 
* 
* 
* 
* 
* 

 
Klanjanje dzenaze novotarima

AlejkumusSelam we rahmetullahi we berekatuh.


Novotarije u vjeri se dijele na više načina od koji je i podjela novotarije na novotariju koja izvodi iz islama i novotariju koja ne izvodi iz islama. Shodno tome ukoliko je novotara izvela njegova novotarija iz islama onda muslimanu nije dozvoljeno da klanja dženatu toj osobi. Rekao je Allah, u prevedenom značenju ajeta: ”I nijednom od njih, kad umre, nemoj molitvu obaviti, niti sahrani njegovoj prisustvovati, jer oni u Allaha i Njegova Poslanika ne vjeruju i kao nevjernici oni umiru.” ( Tevbe 84).


S tim da se mora voditi velika pažnja oko izdavanja propisa oko novotarija koje izvode iz vjere i koje ne izvode, naročito od strane osoba koje ne posjeduju dovoljno šerijasko ***[znanje](https://pitajucene.com/search/znanj/questions/ "Pretraži pitanja o znanju")***.


Ukoliko novotara njegova novotarija nije izvela iz islama onda je muslimanu dozvoljeno da mu klanja dženazu, da traži oprost za njega, jer je on musliman i razumije se iz predhodnog ajeta da je dozvoljeno klanjati dženazu onome koji je vjerovao u Allaha i Njegova poslanika. Rekao je uvaženi alim Ibn tejmije, Allah mu se smilovao: ”Svaki onaj koji nije poznat po nifaku – dvoličnjaštvu, i koji je musliman, dozvoljeno je traženje oprosta za njega, klanjanje mu dženaze, kao što je rekao Allah: ”Traži oprosta za svoje grijehe i za vjernike i za vjernice!”(Muhamed 19) (Medžumul-Fetava)


S tim da je dozvoljeno uglednicima društva, od koji su svakako učenjaci, da ne klanjaju dženazu novotaru u kontekstu negiranja ružnog djela i također postoji mogućnost da ostali novotari uzmu pouku iz ostavljanja klanjanja dženaze novotaru od strane uglednika i isto tako da se ostave svojih novotarija. U tom kontekstu se može shvatiti Poslanikovo, saws, neklanjanje dženaze osobi koja je ubila sama sebe, osobi koja je ostavila dug i nije ostavila iza sebe ono sa čime bi se izmijerio dug, kao i osobi koja je zatajila ratni plijen. Allah najbolje zna.


Na pitanje odgovorio: mr. Osman Smajlovic  

Preuzeto sa stranice: <http://www.n-um.com>


